Bogung

**Bogung** (***Salacca zalacca***) nopo nga iso kawo puun palma (paganakan Arecaceae) mantad Jawa om Sumatera id Indonesia. Tinanom nogi ii id boogian suai id Indonesia sabaagi tanom taakanon om noruput do ii nopo nga nosiliu do susumuni sandad id Bali, Lombok, Timor, Maluku, om Sulawesi.

## Kotolinahasan
Bogung nopo nga puun palma di kiguas di oniba kopio, miampai roun di korikot gisom  o ninaru; tikid roun haro o petiol 2 meter ninaru miampai kirugi gisom  o ninaru, om nogi ogumu tanak roun. 

### Tua'
Poinsuni o tua' dau miampai posompuru id guas puun palma, om ointutunan nogi sabaagi **tua' bogung** toi ko' **tua' kulit tulanut** tu kulit dau nopo nga kisisi' do sukulat araraagang, i ungkonitan pogulu do akanon. Kaagal do tua' nunuk di noonsok mantad do ginayo om bontuk, tekstur dau nopo nga okorup om olomok. Tonsi tua' diti milo akanon, i asaru piagalon do ulas bawang topurak di agayo i noungkonitan no mantad do kokiikitanan, manahak roso di unik. Koubasanan nopo nga kiroso do oomis om oonsom miampai roso di oporot, ii nopo nga milo mogisuusuai montok do kultivar di mogikaakawo. Kultivar di bobos do ointutunan kaampai no bogung pondoh mantad Yogyakarta, i ointutunan miampai roso dau di oomis om tesktur dau di otuu om ouhan do oruta, om bogung Bali, i ointutunan montok do kokorupon dau.

## Pomutanaman
Natanom o puun bogung diti id pointongkop Indonesia, om haro o kiikiro 30 kultivar, kogumuan dii nopo nga kiroso do oporot om oomis. Duo kultivar di nointutunan nopo nga *bogung pondoh* mantad Yogyakarta (noilaan ontok 1980-an) om *bogung Bali* mantad Bali.

### Bogung pondoh
*Bogung pondoh* nopo nga tua' di oponsol id provinsi Yogyakarta id pulau Jawa. Id timpu do limo toun gisom 1999, nokoingkawas o kopolobusan sontoun id Yogyakarta kumaa do 28,666 tan. Nointutunan o tua' diti (nung piagalon do kultivar suai) tu sabap do wongi dau om roso dau di oomis sundung do amu po noonsok kopio.

Haro po tolu kawo superior bogung pondoh, ii nopo nga *pondoh super*, pondoh oitom, om pondoh gading (pondoh kulit gading/osilou).
Salak pondoh mempunyai tiga variasi superior lagi, iaitu pondoh super, pondoh hitam (pondoh hitam), dan pondoh gading (pondoh kulit gading/kuning)."

### Bogung Bali
Notumboyo o bogung Bali nopo nga mantad kampung Sibetan, id kinoyonon konuluhon do Bali. Ii nopo nga oubas do padagangon id pointongkop pulau om ii nopo nga tua' di nointutunan kumaa mogiigion sandad om tutumombului.

Ii nopo nga iso-iso no monoecious salacca om iso mantad do piipiro puun palma monoekius id suang klad Calameae.

Haro lobi 15 kawo do Bogung Bali miampai roso di mogisuusuai mantad oomis miagal do gula (Bogung Gula Pasir), oonsom-oomis miagal do anggur (Bogung Getih), om ooonsom miagal tintingabai (Bogung Tintingabai). Tau dau nopo nga miagal do ginayo do tua' ara di agayo, om kiharo tekstur di okorup om olomok. Id piipiro kawo, tua' dau haro roso di oporot tokuri om kikanji miagal do Bogung Gading; montok nopo tua'-tua' di suai miagal ko' Bogung Gondok om Bogung Gula Pasir, aiso toi ko' oporot tokuri no.

#### Bogung gula pasir
Kultivar Bogung Bali di bobos apagon nopo nga gula pasir, ii nopo nga lobi okoro mantad ko' bogung di koubasan om ii nopo nga bobos oomis mantad ko' oinsanan kawo bogung.

Sabap no do nointutunan o kawo bogung diti miampai do koomisan dau, somonu silihon do wain Bogung i kiharo do suang alkohol soginumu 13.5 piatus, ii nopo nga miagal do wain tradisional i winonsoi mantad anggur.

## Galeri

Salacca P 071118 1165 ipb.jpg|Bogung agroforest, Bogor, Kotonobon Jawa
Salak_Bali_Gula_Pasir.jpg|Bogung Bali Gula Pasir (Bali Sweet), sontoun
Salak_Bali_Gula_Pasir_2.jpg|Bogung Bali Gula Pasir (Bali Sweet), 1 year old 
Snake fruit.jpg|Bogung noeksport mantad Indonesia
Salak pondoh super.jpg|Bogung pondoh super tinanom id Banjarnegara, Jawa tanga'


## Sukuon

## Further reading

*